2016. gada 26. janvārī Noteikumi Nr. 58

Rīgā (prot. Nr.4  5. §)

Grozījumi Ministru kabineta 2004. gada 24. augusta noteikumos Nr. 740 "Noteikumi par stipendijām"

Izdoti saskaņā ar

Augstskolu likuma 52. panta trešo daļu un

Izglītības likuma 14. panta 23. punktu

1. Izdarīt Ministru kabineta 2004. gada 24. augusta noteikumos Nr. 740 "Noteikumi par stipendijām" (Latvijas Vēstnesis, 2004, 138. nr.; 2005, 23. nr.; 2006, 58., 208. nr.; 2007, 161. nr.; 2009, 107., 205. nr.; 2011, 71., 128. nr.; 2012, 197. nr.; 2013, 228. nr.) šādus grozījumus:

1.1. aizstāt 4.2. apakšpunktā vārdus "minimālās stipendijas" ar vārdiem "divu minimālo stipendiju";

1.2. papildināt noteikumus ar 4.1 punktu šādā redakcijā:

"4.1 Šo noteikumu 4.1. un 4.3. apakšpunktā minētās stipendijas augstākās izglītības iestāde piešķir studiju programmas ietvaros atbilstoši finansējumam saskaņā ar šo noteikumu 6. punktu, ņemot vērā valsts finansēto studiju vietu skaitu attiecīgajā studiju programmā. Piešķirot stipendijas studiju programmas ietvaros, stipendijas tiek sadalītas pa studiju programmas akadēmiskajiem gadiem proporcionāli to studējošo skaitam katrā akadēmiskajā gadā, kuri studē valsts finansētajās studiju vietās, vai arī citādā veidā saskaņā ar augstākās izglītības iestādes stipendiju piešķiršanas nolikumu. Vienreizējo stipendiju un paaugstināto stipendiju piešķir saskaņā ar augstākās izglītības iestādes stipendiju piešķiršanas nolikumā noteiktajiem kritērijiem, lai veicinātu studējošo sekmes, zinātnisko pētniecību, izaugsmi un līdzdalību augstākās izglītības iestādes sabiedriskajā dzīvē, kā arī augstākās izglītības pieejamību.";

1.3. aizstāt 5. punkta pirmajā teikumā vārdus "nolikumu un" ar vārdiem "nolikumu, kurā nosaka stipendiju piešķiršanas kārtību augstākās izglītības iestādē un stipendiju fonda sadali, kā arī";

1.4. papildināt noteikumus ar 8.1 punktu šādā redakcijā:

"8.1 Studiju programmās, kuru valsts finansētajās studiju vietās iemaksas augstākās izglītības iestādes stipendiju fondā ir nepietiekamas, lai studiju programmas ietvaros nodrošinātu vismaz vienas stipendijas izmaksu atbilstoši šo noteikumu 4.1. apakšpunktam un 8. punktam, vai kurās ir radies finanšu līdzekļu pārpalikums, kurš nav pietiekams, lai nodrošinātu vēl vienas stipendijas izmaksu atbilstoši šo noteikumu 4.1. apakšpunktam un 8. punktam, augstākās izglītības iestādēm ir tiesības piešķirt:

8.1 1. stipendiju uz īsāku laiku, nekā minēts šo noteikumu 4.1. apakšpunktā;

8.1 2. vienu vai vairākas vienreizējas stipendijas, uz kurām neattiecas šo noteikumu 7. punktā noteiktais stipendiju fonda apmēra ierobežojums vienreizējām stipendijām.";

1.5. aizstāt 11. punkta ievaddaļā skaitli un vārdu "4. punktā" ar skaitli un vārdu "4.1. apakšpunktā";

1.6. aizstāt 25. punktā skaitli "71,14" ar skaitli "150".

2. Šo noteikumu 1.2., 1.3. un 1.4. apakšpunkts stājas spēkā 2016. gada 1. septembrī.

Ministru prezidente Laimdota Straujuma

Izglītības un zinātnes ministre Mārīte Seile